Source: https://www.zakonypreludi.sk/zz/1993-79
Timestamp: 2019-09-22 05:54:40+00:00

Document:
79/1993 Z. z. Vyhláška o získaní odbornej spôsobilosti odpaľovačov ohňostrojov a pyrotechnikov | Aktuálne znenie
Vyhláška č. 79/1993 Z. z.Vyhláška Ministerstva hospodárstva Slovenskej republiky o získaní odbornej spôsobilosti odpaľovačov ohňostrojov a pyrotechnikov
Platnosť od 08.04.1993 do31.05.2014
Účinnosť od 08.04.1993 do31.05.2014
Aktuálne znenie 08.04.1993 - 31.05.2014
(1) Teoretická a praktická výučba uchádzačov o oprávnenie odpaľovača ohňostrojov alebo pyrotechnika sa uskutočňuje v týždenných kurzoch spravidla dva razy ročne. Rozsah a osnova výučby sú uvedené v prílohách č. 1 a 2 tejto vyhlášky.
(2) Prihlášku do kurzu podáva ministerstvu zamestnávateľ uchádzača. Ak ide o uchádzača, ktorý nie je v pracovnom alebo inom obdobnom pomere, prihlasuje sa do kurzu sám uchádzač.
(3) Prihláška obsahuje
a) meno, dátum a miesto narodenia, rodné číslo a miesto trvalého pobytu uchádzača,
b) názov a adresu zamestnávateľa, pracovné zaradenie a druh vykonávanej práce uchádzača.
(4) K prihláške sa prikladá
a) osvedčenie o získaní odbornej spôsobilosti na práce s výbušninami1) (len pri prihláške do kurzu pyrotechnika) a údaje o predchádzajúcej praxi pri prácach s výbušninami,
b) potvrdenie orgánu štátnej zdravotnej správy o zdravotnej spôsobilosti uchádzača,
c) posudok o občianskej bezúhonnosti uchádzača.2)
(1) Odborná spôsobilosť sa overuje skúškou pred skúšobnou komisiou a preukazuje osvedčením.
(2) Skúšobnú komisiu na návrh vedúceho organizácie poverenej organizovaním výučby vymenúva ministerstvo. Komisia je minimálne trojčlenná. Jej predsedom je zástupca ministerstva. O výsledku skúšky rozhoduje komisia hlasovaním.
(3) Skúška má tri časti: písomnú, ústnu a praktickú.
(4) Výsledok každej časti skúšky sa hodnotí osobitne stupňami „prospel“ alebo „neprospel“. Ak uchádzač neprospel z písomnej časti, nemôže pokračovať v ďalších častiach skúšky.
(5) Celkový výsledok skúšky sa hodnotí stupňami „prospel“ alebo „neprospel“.
(6) V prípade rovnosti hlasov členov komisie je rozhodujúci hlas predsedu komisie.
(1) Ak uchádzač na skúške neprospel, môže vykonať opravnú skúšku bez opakovania kurzu najskôr o šesť týždňov a najneskôr do jedného roka po neúspešnej skúške.
(2) Termín a rozsah opravnej skúšky určí skúšobná komisia spravidla v deň konania riadnej skúšky.
(3) Opravnú skúšku podľa odseku 1 možno vykonať najviac dvakrát.
(4) Ak uchádzač neprospel ani pri druhej opravnej skúške, alebo ju nevykonal v lehote podľa odseku 1, môže ďalšiu skúšku vykonať len na základe novej prihlášky a výučby v kurze.
(1) Na základe úspešného vykonania skúšky sa odpaľovačovi ohňostrojov vydá
a) osvedčenie o odbornej spôsobilosti,
b) preukaz odpaľovača ohňostrojov, ktorý oprávňuje jeho držiteľa vykonávať funkciu odpaľovača ohňostrojov.
(2) Preukaz odpaľovača ohňostrojov má platnosť päť rokov. Po uplynutí tejto doby sa môže platnosť preukazu predĺžiť o päť rokov po predložení
a) potvrdenia orgánu štátnej zdravotnej správy o zdravotnej spôsobilosti vykonávať funkciu odpaľovača ohňostrojov,
b) dokladu o vykonávaní alebo riadení ohňostrojných prác z príslušného obvodného banského úradu.
(3) V prípade, že držiteľ preukazu odpaľovača ohňostrojov počas piatich rokov nevykonával alebo neriadil ohňostrojné práce, musí byť pred opätovným výkonom funkcie odpaľovača ohňostrojov preskúšaný z teoretických a praktických vedomostí podľa § 2. Ak sa držiteľ preukazu odpaľovača ohňostrojov nepodrobí preskúšaniu, stráca preukaz platnosť.
(1) Na základe úspešného vykonania skúšky sa pyrotechnikovi vydá
b) preukaz pyrotechnika, ktorý oprávňuje jeho držiteľa vykonávať funkciu pyrotechnika.
(2) Druhy preukazov pyrotechnika sú:
a) pyrotechnik - strelec skupina A
b) pyrotechnik - vedúci strelieb skupina B
c) pyrotechnik skupina C
(3) Preukaz pyrotechnika skupiny A až C má platnosť tri roky. Po uplynutí tejto doby sa môže platnosť preukazu pyrotechnika predĺžiť o tri roky po predložení
a) potvrdenia orgánov štátnej zdravotnej správy o zdravotnej spôsobilosti vykonávať funkciu pyrotechnika,
b) dokladu o vykonávaní alebo riadení činnosti v rozsahu oprávnenia daného preukazom pyrotechnika.
(4) V prípade, že držiteľ preukazu pyrotechnika skupiny A až C počas troch rokov nevykonával činnosti podľa nadobudnutého oprávnenia, musí byť preskúšaný z teoretických a praktických vedomostí podľa § 2.
(5) Úspešný výsledok preskúšania sa zaznačí do preukazu pyrotechnika. V prípade neúspešného výsledku preskúšania sa postupuje podľa § 3.
(6) Ak sa držiteľ preukazu pyrotechnika skupiny A až C nepodrobí preskúšaniu podľa odseku 4, stráca preukaz platnosť.
(7) Ak držiteľ preukazu pyrotechnika skupiny A chce získať oprávnenie skupiny B, musí byť preskúšaný z teoretických a praktických vedomostí podľa § 2.
(1) Preukazy odpaľovača ohňostrojov vydané pred dňom účinnosti tejto vyhlášky majú platnosť do 30. septembra 1993.
(2) Preukazy pyrotechnika vydané pred dňom účinnosti tejto vyhlášky podľa osobitného predpisu3) majú platnosť do 30. septembra 1993.
1) § 3 ods. 3 vyhlášky Ministerstva hospodárstva Slovenskej republiky č. 78/1993 Z. z., ktorou sa ustanovujú požiadavky na zaistenie bezpečnosti a ochrany zdravia pri výrobe a spracúvaní výbušnín.
2) § 34 ods. 2 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona Slovenskej národnej rady č. 499/1991 Zb.
3) Opatrenie ministra hutníctva, strojárstva a elektrotechniky Českej a Slovenskej Federatívnej Republiky č. 11/1990, ktorým sa vydávajú bezpečnostno-technické predpisy pre výrobu a spracúvanie výbušnín a výbušných predmetov.

References: § 2
 § 2
 § 3
 § 2
 § 3
 § 34